b'\n_START_ARTICLE_\nHarel Skaat\n_START_SECTION_\nBakgrunn\n_START_PARAGRAPH_\nSkaat har sunget fra barndommen av, men ble for alvor kjent da han kom p\xc3\xa5 andreplass i den israelske talentkonkurransen Kokhav Nolad i 2004._NEWLINE_I 2010 ble Harel Skaat valgt ut til \xc3\xa5 representere Israel i Eurovision Song Contest, som dette \xc3\xa5ret ble arrangert i Telenor Arena p\xc3\xa5 Fornebu i Norge. Han deltok med l\xc3\xa5ten \xc2\xabMilim\xc2\xbb (hebraisk: \xd7\x9e\xd7\x99\xd7\x9c\xd7\x99\xd7\x9d), som p\xc3\xa5 norsk kan oversettes til ord. _NEWLINE_Skaat startet som nummer tre i semifinale 2 torsdag 27. mai og ble en av de ti finalistene til finalen 29. mai. F\xc3\xb8r finalen var han regnet blant de st\xc3\xb8rste favorittene til \xc3\xa5 vinne. I finalen fikk \xc2\xabMilim\xc2\xbb 5 poeng fra Norge og til sammen 71 poeng, noe som ga Israel en plass nummer 14 av i alt 25 bidrag.'